Diari Oficial de la Generalitat Valenciana


Sumari del DOGV 3727, del 10-04-2000 (2000/2250)

Notificació de l'acord sobre audiència en el procediment de desqualificació de la Sociedad Cooperativa Limitada de Viviendas Salto del Mar, Coop. V.
----------------------------------------------------------------------------------------------------------------------------------------------------

### Dades del document

Número de DOGV
:   3727

Data del DOGV
:   10-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2250


Organisme emissor
:   Conselleria d'Ocupació

Tipus de document
:   Anunci

Notificació de l'acord sobre audiència en el procediment de desqualificació de la Sociedad Cooperativa Limitada de Viviendas Salto del Mar, Coop. V. [2000/F2250]
  
Es fa saber al senyor Agustín López Rodríguez, al senyor José L. Romero Mateo i al senyor Manuel Jesús Fernández Fernández, l'últim domicili conegut dels quals és el carrer de Grècia, s/n, 03291 Benidorm, que aquesta àrea, el dia 29 de novembre de 1999, va dictar l'acord que es transcriu tot seguit:
  
«Assumpte: audiència en el procediment de desqualificació de la Sociedad Cooperativa Limitada de Viviendas Salto del Mar, Coop. V.
  
Havent-se instruït el procediment de desqualificació que se segueix contra l'entitat Sociedad Cooperativa Limitada de Viviendas Salto del Mar, Coop. V., s'adjunta còpia de l'informe de la Confederació de Cooperatives de la Comunitat Valenciana sobre la procedència d'acordar la citada desqualificació.
  
En virtut de tot això, i de conformitat amb les previsions de l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li comunica que, en el termini de 10 dies, pot prendre audiència i vista de l'expedient perquè puga fer-hi al·legacions i presentar els documents i les justificacions que crega pertinents.
  
Una vegada transcorregut el citat termini i vistes, si s'escau, les al·legacions presentades, es dictarà la proposta de resolució que hi pertoque per a continuar el procediment en la resta de tràmits.»
  
Assumpte que es notifica mitjançant la inserció en el tauler d'edictes de l'Ajuntament de Benidorm a l'efecte previst en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de febrer de 2000.- El cap de l'Àrea de Foment de l'Ocupació: Enrique Simó Genevois.
  
Conselleria d'Ocupació
  
Notificació de l'inici d'expedient sancionador contra Brussin, Coop. V. [2000/X2259
  
Es fa saber a l'entitat Brussin, Coop. V., l'últim domicili de la qual és el carrer de Mario Aristoy 4 i 6 de València, que aquesta Direcció General de Foment de l'Ocupació, el dia 22 de novembre de 1999, va dictar l'acord que es transcriu tot seguit:
  
«Assumpte: inici d'expedient sancionador.
  
El dia 15 de juny de l'any actual va tenir entrada en aquesta direcció general un informe emés per la Unitat d'Inspecció de Treball i Seguretat Social de València, amb data de 5 de maig de 1999, mitjançant el qual se'ns comunica la visita d'inspecció realitzada a l'entitat Brussin, Coop. V. els dies 26 i 30 de març i 17 d'abril de 1999.
  
A la vista dels fets contats, i de conformitat amb el que estableix el Decret Legislatiu 1/1998, de 23 de juny, del Govern Valencià, pel qual s'aprova el Text Refós de la Llei de Cooperatives de la Comunitat Valenciana, s'adverteix que la citada entitat està en causa de dissolució en els termes establies en els articles 70.1, 79 i la resta de concordats de citat Decret Legislatiu, ja que s'ha restituït en el termini d'1 any i aquests constitueixen una infracció molt greu a la legislació cooperativa, a l'empara del que disposa l'article 107.1.k) del citat Decret Legislatiu, objecte, per tant, de sanció administrativa en els termes establits en els articles 106 i 108 del cos legal citat.
  
En virtut de tot això, i a l'empara de les facultats conferides a aquesta direcció general pel Decret 92/1999, de 30 de juliol, del Govern Valencià, es comunica a l'entitat Brussin, Coop. V., l'inici d'expedient sancionador a la vista de les irregularitats descrites, ja que aquestes constitueixen una infracció molt greu i continuada dels preceptes legals citats. A l'efecte oportú, es designa instructora del procediment a la senyora Concepción Marín Tejerina, funcionària de la Generalitat Valenciana ?cap del Servei d'Economia Social?, i es dóna a la persona interessada el termini de 15 dies perquè hi faça les al·legacions pertinents, tot això a l'empara del que estableix el Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora en els termes previstos en la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».
  
Assumpte que es notifica mitjançant la inserció en el tauler d'edictes de l'Ajuntament de València a l'efecte previst en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de febrer de 2000.- El director general de Fomento de l'Ocupació: Joaquín Martínez Gómez.